[{"text_idx": "#000005", "text": "Mae Alice ar y trywydd iawn i lwyddo ym mwyty Michelin starred"}, {"text_idx": "#000006", "text": "Mae Alice Yeoman, myfyrwraig arlwyo Coleg y Drenewydd, yn ymgymryd a\u0302 ro\u0302l newydd yn yr enwog Belmond Le Manoir aux Quat\u2019Saisons. Mae\u2019r gwesty gwledig hwn yng nghefn gwlad prydferth swydd Rydychen yn gartref i\u2019r cogydd nodedig iawn Raymond Blanc OBE, a dyma unig westy gwledig Prydain i gynnal dwy seren Michelin am dros 30 mlynedd."}, {"text_idx": "#000007", "text": "Dywedodd Alice, sy\u2019n dod yn wreiddiol o\u2019r Borth ei bod wrth ei bodd yn dod o hyd i gynifer o gyfleoedd cyffrous ar o\u0302l gadael y coleg. \u201cDysgais gymaint yn ystod fy nghyfnod yn y coleg, ac erbyn hyn rydw i mor lwcus i gael cyfle i ddefnyddio fy sgiliau ymysg y rhai yr wyf wedi eu hedmygu. Mae\u2019n swydd ddelfrydol i gael gweithio yn y ceginau yn Belmond le Manoir lle mae cynifer o gogyddion seren Michelin wedi hyfforddi,\u201d meddai Alice."}, {"text_idx": "#000009", "text": "Dywedodd y Pennaeth Arlwyo yng Ngrw\u0302p Colegau NPTC, Sue Lloyd Jones: \u201cDangosodd Alice uchelgais anhygoel a chreodd argraff fawr arnom ni i gyd ar y ti\u0302m arlwyo. Roedd hi\u2019n gweithio\u2019n galed yn y coleg a\u2019r tu allan iddo. Alice oedd yr unig berson o Gymru i gyrraedd rownd derfynol cystadleuaeth genedlaethol WorldSkills UK yn gynharach eleni ac roedd hi hefyd yn rownd derfynol Gwobrau Twristiaeth Canolbarth Cymru yn ddiweddar. Rydym i gyd yn falch iawn ohoni.\u201d"}, {"text_idx": "#000010", "text": "Ychwanegodd y darlithydd Shaun Bailey: \u201cMae Alice nawr yn elwa ar ei holl waith caled. Roedd hi bob amser yn uchelgeisiol ac roedd ganddi agwedd gadarnhaol tuag at bopeth yr oedd yn ei wneud. Nid yw\u2019r swyddi uchaf mewn arlwyo yn hawdd eu cael ac oherwydd egni a gallu Alice mae hi wedi llwyddo yn ei nodau i ennill y swydd hon.\u201d"}, {"text_idx": "#000011", "text": "Mae Alice yn parhau i fod yn argyhoeddedig bod y gefnogaeth, yr anogaeth a\u2019r cyfleoedd a roddwyd iddi drwy\u2019r coleg a\u2019r tiwtoriaid wedi ei galluogi i fod mewn sefyllfa i deimlo\u2019n hyderus o ran ei sgiliau. Dywedodd: \u201cRwy\u2019n argymell adran arlwyo Coleg y Drenewydd yn fawr i unrhyw ddarpar berson ifanc sy\u2019n angerddol am arlwyo a\u2019r celfyddydau coginio.\u201d"}, {"text_idx": "#000012", "text": "Dymunwn yn dda iddi yn y dyfodol. Os oes gennych ddiddordeb mewn gyrfa ym maes Arlwyo beth am edrych ar y cyrsiau sydd ar gael yng Ngholeg y Drenewydd."}, {"text_idx": "#000014", "text": "We pride ourselves on offering an excellent user experience for our customers and clients when partaking in a part-time or professional training course with us."}]